open-index/open-wikipedia-markdown huggingface dataset:
ఆర్. బి. చౌదరి

thumb|250x250px
**ఆర్. బి. చౌదరి** ఒక ప్రముఖ సినీ నిర్మాత. సూపర్ గుడ్ ఫిలింస్ సంస్థ ద్వారా తెలుగు, తమిళ, మలయాళ, హిందీ భాషల్లో తొంభైకి పైగా సినిమాలు నిర్మించాడు. తెలుగులో సూర్యవంశం, సుస్వాగతం, రాజా, నువ్వు వస్తావని, నిన్నే ప్రేమిస్తా ఆయన నిర్మించిన కొన్ని సినిమాలు. తెలుగు, తమిళంలో ఆయన నిర్మించిన మూడు సినిమాలు ఫిల్మ్ ఫేర్ పురస్కారాలు అందుకున్నాయి. ఆయన కుమారుడు జీవా తెలుగు, తమిళ భాషల్లో ప్రముఖ నటుడు. మరో కొడుకు జితన్ రమేష్ కూడా సినీ నటుడే.

## నేపథ్యం
ఈయన అసలు పేరు రతన్‌లాల్ భగత్‌రామ్ చౌదరి. ఈయన రాజస్థానీ కుటుంబానికి చెందిన వాడు. ఈయన ఉక్కు, ఎగుమతులు, నగలు మొదలైన వ్యాపారాలు చేసి తర్వాత సినీ నిర్మాణ రంగంలోకి ప్రవేశించాడు.

## నిర్మాత
మొదటగా మలయాళ చిత్ర పరిశ్రమలో నిర్మాతగా తన ప్రస్థానం ప్రారంభించాడు. సూపర్ అనే పేరుతో సినిమాలు నిర్మించాడు. 1989 నుంచి తమిళ సినిమాల నిర్మాణం మొదలు పెట్టాడు. చౌదరి తన నిర్మాణ సంస్థ సూపర్ గుడ్ ఫిలింస్ ద్వారా నిర్మించబడిన నాలుగు సినిమాలకు ఫిలిం ఫేర్ అవార్డులు వచ్చాయి. ఈ సంస్థ ద్వారా అనేకమంది నూతన దర్శకులను, నటీ నటులను, సాంకేతిక నిపుణులను పరిచయం చేశాడు.

## సినిమాలు

* సూర్యవంశం
* సుస్వాగతం
* నేను ప్రేమిస్తున్నాను
* రాజా
* నేటి గాంధీ
* శీను
* నువ్వు వస్తావని
* నిన్నే ప్రేమిస్తా
* ప్రియమైన నీకు
* సింహరాశి
* స్నేహమంటే ఇదేరా
* శివరామరాజు
* లవ్ టుడే
* విద్యార్థి
* సంక్రాంతి
* అందాల రాముడు
* అన్నవరం
* నవవసంతం
* గోరింటాకు
* రచ్చ
* మిస్టర్ పెళ్ళికొడుకు
* ద్వారక
* భవనమ్ (2024)

## మూలాలు

## బయటి లింకులు
* 

వర్గం:తెలుగు సినిమా నిర్మాతలు
వర్గం:తమిళ సినిమా నిర్మాతలు
పూర్ణ

**పూర్ణ** (అసలు పేరు **షామ్నా కాసిం**) ఒక భారతీయ సినీ నటి, మోడల్. ఆమె శాస్త్రీయ నృత్య కళాకారిణికి తన కెరీర్ ను ప్రారంభించి తరువాత సినీ రంగంలోకి ప్రవేశించింది. రవిబాబు దర్శకత్వంలో వచ్చిన హారర్ సినిమాలు అవును, అవును 2 సినిమాలతో తెలుగు ప్రేక్షకులకు చేరువైంది.

## వ్యక్తిగత జీవితం
పూర్ణ కేరళ లోని కానూరు లో కాసిం, రమ్లా బీవీ అనే ముస్లిం దంపతులకు జన్మించింది. ఆమె తల్లిదండ్రులు ఐదు మంది సంతానం. అందరిలోకి ఈమె చిన్నది. ఆమె అసలు పేరు షామ్నా. సినీ రంగంలోకి ప్రవేశించిన తర్వాత ఆమెను పూర్ణ అని పిలవడం ప్రారంభించారు. కానూరులోని ఉర్సులీన్ సీనియర్ సెకండరీ స్కూల్లో పాఠశాల విద్యనభ్యసించింది. నృత్యంలో శిక్షణ కోసం సెయింట్ థెరీసా పాఠశాలలో తీసుకున్నది. తర్వాత కరెస్పాండెంస్ ద్వారా ఆంగ్లంలో బి.ఏ కూడా చేసింది. ప్రస్తుతం ఆమె కేరళలోని కోచిలో నివసిస్తున్నది.

జె బి ఎస్ గ్రూప్ కంపెనీ ఫౌండర్ షనీద్‌ అసిఫ్‌ ఆలీతో తనకు ఎంగేజ్మెంట్ జరిగిందని, త్వరలోనే పెళ్ళిచేసుకోబోతున్నాని అధికారికంగా 2022 జూన్ 1న వెల్లడించింది. పూర్ణ దుబాయ్‌కి చెందిన వ్యాపారవేత్త షనీద్‌ అసిఫ్‌ ఆలీని 2022 అక్టోబర్ 25న వివాహం చేసుకుంది.

## కెరీర్
ఆమె ఒక శాస్త్రీయ నర్తకి. అమృత టివిలో ప్రసారమైన *సూపర్ డ్యాన్సర్* అనే నృత్య పోటీల్లో పాల్గొనడం ద్వారా మాధ్యమాల దృష్టిని ఆకర్షించింది. 2004 లో మలయాళ చిత్రం *మంజు పొలోరు పెంకుట్టి* ద్వారా తన ప్రస్థానం ఆరంభించింది. తరువాత రెండు మూడు సినిమాల్లో సహాయ పాత్రల్లో నటించింది. కానీ అవి పెద్దగా ఆడలేదు. తెలుగులో ఆమె మొదటి సినిమా శ్రీ మహాలక్ష్మి. తర్వాత తమిళంలో కూడా ఓ సినిమాలో కథానాయికగా నటించింది. 

2010లో ఆమె వరుసగా కొన్ని దయ్యం సినిమాల్లో నటించింది. ది హిందూ పత్రిక ఆమెను *ది ఘోస్ట్ క్వీన్ ఆఫ్ తెలుగు ఫిలింస్* అని ఉటంకించింది. రవిబాబు దర్శకత్వంలో వచ్చిన అవును (2012) సినిమాలో, 2014 లో వచ్చిన అవును 2 లో ఆమె నటనకు గాను విమర్శకుల ప్రశంసలందుకుంది. తర్వాత ఆమెకు నిర్మాతలు అలాంటి పాత్రల్లోనే నటించమని అడిగారు కానీ ఆమె వాటిలో చాలా వాటిని తిరస్కరించింది. కానీ 2015 లో వచ్చిన రాజు గారి గది సినిమాలో కూడా ఆమెకు దయ్యం పాత్ర పోషించింది. ఆ పాత్రకు కూడా మంచి పేరు వచ్చింది.

## సినిమాలు

*జయమ్ము నిశ్చయమ్మురా (2016 సినిమా)
* అవును
* అవును 2
* సీమ టపాకాయ్
* రాజుగారి గది
* అవంతిక
*రాక్షసి (2017)
* సిల్లీ ఫెలోస్ (2018)
*తలైవి (2021)
* సుందరి (2021)
*బ్యాక్‌డోర్‌ (2021)
*దృశ్యం 2 (2021)
* అఖండ
*తీస్ మార్ ఖాన్ (2022)
*3 రోజెస్
*దసరా (2023)
* అసలు (2023)
* అలా ఇలా ఎలా (2023)
* భీమా (2024)

## మూలాలు

వర్గం:తెలుగు సినిమా నటీమణులు
వర్గం:మలయాళ సినిమా నటీమణులు
జాకిర్ హుసేన్ (అయోమయ నివృత్తి)

* జాకిర్ హుసేన్ - భారత మాజీ రాష్ట్రపతి.
* జాకిర్ హుసేన్ (సంగీత విద్వాంసుడు) - ప్రఖ్యాత తబలా విద్వాంసుడు.
సత్తన్న

**సత్తన్న** (అసలు పేరు సతీష్ కుమార్) ఒక టీవీ వ్యాఖ్యాత, హాస్యనటుడు.    క్యారెక్టర్ ఆర్టిస్ట్‌గా 95 కి పైగా (20 ఆగస్టు 2019 నాటికి) చిత్రాల్లో నటించాడు.  టీవీ కార్యక్రమాల్లో నైజాం బాబు పేరుతో వ్యాఖ్యానం చేస్తుంటాడు. టేలివిజన్ వార్తలు, వినోద కార్యక్రమాలు నిర్వహిస్తాడు. అతను ప్రస్తుతం ఈటీవీ ప్లస్ లో ఫన్‌డే అనే కార్యక్రమాన్ని నిర్వహిస్తున్నాడు. ఇది ప్రతి మంగళవారం రాత్రి  10: 30 కి వస్తుంది. అది మూడున్నర సంవత్సరాలుగా కొనసాగుతుంది. అతను తెలుగు ఛానల్స్, యూట్యూబ్ ‌లోని సీనియర్ కళాకారులను ఇంటర్వ్యూ చేస్తాడు. 

## సినిమాలు
* హౌస్ ఫుల్
* సామాన్యుడు (2006) రాజకీయ నాయకునిగా.
* ఉల్లాసంగా ఉత్సాహంగా (2008) , సాఫ్టువేర్ ఇంజనీరుగా.
* పర్‌ఫ్యూమ్ (2023)

## టీవీ కార్యక్రమాలు
* మాటీవీ : జస్ట్ ఫర్ రన్ : రెండు సంవత్సరాల 8 నెలలు. 
* మా టీవీ లో మీ ఇంటి అంట 1900 ఎడిషన్ 
* జెమిని టీవీలో ఉపేంద్రతో ఇంటర్వ్యూ 
* టాలీవుడ్ చానల్ లో ప్రతీ రోజూ t 9.30 am to 10am
* దూరదర్శన్ లో ప్రతీ శనివారం  3.30 to 4pm

## మూలాలు

## బాహ్య లంకెలు
*http://www.facebook.com/Anchorsattanna
*https://web.archive.org/web/20160304081400/http://www.chalanachithram.com/videos/view_video.php?viewkey=0a9c4655800e8a7b9ea2
వర్గం:తెలుగు సినిమా నటులు
ఉప్పాల వెంకటరత్తయ్య

**ఉప్పాల వెంకటరత్తయ్య** ప్రముఖ రంగస్థల నటులు.

## రంగస్థల ప్రస్థానం
1947లో రంగస్థల ప్రవేశం చేశారు. 45 సంవత్సరాల నాటకరంగ జీవితంలో 25 నాటకాల్లో దాదాపుగా 45 పాత్రలు ధరించారు. ప్రముఖ రంగస్థల నటులైన మాధవపెద్ది, పులిపాటి వెంకటేశ్వర్లు, అద్దంకి శ్రీరామమూర్తి, మల్లాది వెంకట కృష్ణమూర్తి, అబ్బూరి వరప్రసాదరావు, పీసపాటి నరసింహమూర్తి, షణ్ముఖి ఆంజనేయ రాజు వంటి వారితో కలిసి నటించారు.

రాష్ట్రంలోనే కాకుండా ఢిల్లీ, లక్నో, అహ్మదాబాద్, గంగావతి, ముంబాయ్, షోలాపూర్, టాటానగర్, మద్రాస్, బెంగళూరు, రామనగరం, జగదల్‌పుర్, మధురై, రాజపాళయం మొదలైన ప్రాంతాలలో ప్రదర్శనలు ఇచ్చారు.

### నటించిన నాటకాలు - పాత్రలు
* నాయకురాలు - బాలచంద్రుడు 
* కురుక్షేత్రం - అశ్వత్థామ, అర్జునుడు, కర్ణుడు, ధర్మరాజు 
* మాయాబజార్ - అభిమన్యుడు 
* వీరాభిమన్యు - అభిమన్యుడు 
* ఆనాడు - పృథ్వీరాజు 
* గయోపాఖ్యానం - గయుడు, ధర్మరాజు 
* రామాంజనేయ యుద్ధం - యయాతి, లక్ష్మణుడు 
* భూకైలాస్ - శంకరుడు 
* సతీసావిత్రి - సత్యవంతుడు, అశ్వపతి 
* హరిశ్చంద్ర - విశ్వమిత్రుడు 
* మోహినీభస్మాసుర - శంకరుడు 
* మహారధికర్ణ - అర్జునుడు 
* సక్కుబాయి - శ్రీకృష్ణుడు 
* పాదుక - వశిష్టుడు 
* చింతామణి - దామోదరుడు 
* బొబ్బిలి - ధర్మరాయుడు

### సన్మానాలు
* వేమూరి గగ్గయ్య జమంతిరోజు కొణిజేటి రోశయ్య చేతుల మీదుగా సన్మానం
* హైదరాబాద్ త్యాగరాయ గానసభలో సినీనటి జమున చేతుల మీదుగా సన్మానం
* హైదరాబాద్ రవీంద్రభారతిలో సి. నారాయణరెడ్డి చేతుల మీదుగా సన్మానం
* హైదరాబాద్ ఫిల్మ్ నగర్ లో సినీ దర్శకులు ఇ.వి.వి. సత్యనారాయణ చేతుల మీదుగా సన్మానం
* ఢిల్లీలో లక్ష్మిరఘురామ్ చేతుల మీదుగా సన్మానం

### అవార్డులు
* అక్కినేని నాగేశ్వరావు చేతుల మీదుగా 'అద్దంకి' అవార్డు ప్రదానం

## మూలాలు
* ఉప్పాల వెంకటరత్తయ్య, నూరేళ్ల తెనాలి రంగస్థలి, నేతి పరమేశ్వశర్మ, పుట. 263.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
క్లాక్

**గడియారం** లేదా కాలమాపకం  అనేది సమయాన్ని కొలిచే , ప్రదర్శించే పరికరం. గడియారం పురాతన మానవ ఆవిష్కరణలలో ఒకటి, ఇది ఒక రోజు, చంద్ర మాసం మరియు సంవత్సరం వంటి సహజ కాల ప్రమాణాల కంటే తక్కువ కాల వ్యవధులను కొలవవలసిన అవసరాన్ని తీరుస్తుంది. అనేక భౌతిక ప్రక్రియలపై పనిచేసే పరికరాలు వేల సంవత్సరాలుగా ఉపయోగించబడ్డాయి. ఆధునిక గడియారం ఆవిష్కరణకు ముందు పూర్వీకులు ప్రకృతిలో కదలికపై ఆధారపడిన "గడియారాలు" గా ఉపయోగించినట్లు పరిగణించవచ్చు: ఒక సూర్య గడియారం చదునైన ఉపరితలంపై నీడ స్థానాన్ని ప్రదర్శించడం ద్వారా సమయాన్ని చూపుతుంది. వ్యవధి కాల ప్రమాణాల శ్రేణిలో కాలాన్ని చూపుతుంది.   

దీనికి ప్రసిద్ధ ఉదాహరణ గాజు గడియారం లేదా ఇసుక గడియారం. సూర్య గడియారాలతో పాటు నీటి గడియారాలు బహుశా పురాతనమైన సమయాన్ని  కొలిచే సాధనాలు. అంచు ఎస్కేప్‌మెంట్ ఆవిష్కరణతో ఒక పెద్ద పురోగతి సంభవించింది, ఇది ఐరోపాలో 1300 ప్రాంతంలో మొదటి యాంత్రిక గడియారాలను సాధ్యం చేసింది, ఇది బ్యాలెన్స్ వీల్స్ వంటి డోలనం చేసే సమయపాలన దారులతో సమయాన్ని ఉంచింది..

సాంప్రదాయకంగా, హోరాలజీలో (సమయ గణన అధ్యయనం), గడియారం అనే పదాన్ని గంట కొట్టే గడియారానికి ఉపయోగించారు, అయితే గంటలు వినిపించేలా కొట్టని గడియారాన్ని టైమ్‌పీస్ అని పిలుస్తారు. ఈ వ్యత్యాసం ఇకపై సాధారణంగా ఉండదు. వ్యక్తులతో పాటుగా మోసుకెళ్లగలిగే గడియారాలు మరియు ఇతర టైమ్‌పీస్‌లను సాధారణంగా గడియారాలుగా సూచించరు.  

స్ప్రింగ్-డ్రైవెన్ గడియారాలు 15వ శతాబ్దంలో కనిపించాయి. 15వ మరియు 16వ శతాబ్దాలలో, గడియారాల తయారీ వృద్ధి చెందింది. 1656 తర్వాత క్రిస్టియన్ హ్యూజెన్స్ లోలకం గడియారాన్ని కనుగొన్న తర్వాత కచ్చితత్వంలో తదుపరి అభివృద్ధి జరిగింది. గడియారాల కచ్చితత్వం మరియు విశ్వసనీయతను మెరుగుపరచడానికి నావిగేషన్ కోసం ఖచ్చితమైన సమయ గణన యొక్క ప్రాముఖ్యత ఒక ప్రధాన ఉద్దీపన . స్ప్రింగ్ లేదా బరువులు నడిచే గేర్‌ల శ్రేణితో కూడిన టైమ్‌పీస్ యొక్క యంత్రాంగాన్ని క్లాక్‌వర్క్ అని పిలుస్తారు; ఈ పదాన్ని టైమ్‌పీస్‌లో ఉపయోగించని సారూప్య యంత్రాంగానికి కొనసాగించడం ద్వారా ఉపయోగిస్తారు. విద్యుత్ గడియారం 1840లో పేటెంట్ పొందింది.  20వ శతాబ్దంలో ఎలక్ట్రానిక్ గడియారాలు ప్రవేశపెట్టబడ్డాయి, చిన్న బ్యాటరీతో నడిచే  అర్థవాహకాల పరికరాల అభివృద్ధితో ఇవి విస్తృతంగా వ్యాపించాయి.

ప్రతి ఆధునిక గడియారంలో సరైన సమయాన్ని చూపుటకు ఒక హరాత్మక డోలకం, ఒక నిర్దిష్ట పౌనఃపున్యంలో కంపించే లేదా డోలనం చేసే భౌతిక వస్తువు (రెసొనేటర్) ఉంటుంది.  ఈ వస్తువు ఒక లోలకం, బ్యాలెన్స్ వీల్, ట్యూనింగ్ ఫోర్క్, క్వార్ట్జ్ క్రిస్టల్ లేదా అణువులలోని ఎలక్ట్రాన్లు మైక్రోవేవ్‌లను విడుదల చేసేటప్పుడు వాటి కంపనం కావచ్చు, వీటిలో చివరిది చాలా ఖచ్చితమైనది, ఇది రెండవదానికి అధికారిక నిర్వచనంగా పనిచేస్తుంది.గడియారాలు సమయాన్ని ప్రదర్శించడానికి వివిధ మార్గాలను కలిగి ఉంటాయి. అనలాగ్ గడియారాలు సాంప్రదాయ గడియార ముఖం మరియు కదిలే ముళ్ళతో సమయాన్ని సూచిస్తాయి. డిజిటల్ గడియారాలు సమయాన్ని సంఖ్యల రూపంలో  ప్రదర్శిస్తాయి. రెండు సంఖ్యా వ్యవస్థలు వాడుకలో ఉన్నాయి: 12-గంటల సమయ సంజ్ఞామానం మరియు 24-గంటల సంజ్ఞామానం. చాలా డిజిటల్ గడియారాలు ఎలక్ట్రానిక్ మెకానిజమ్‌లు మరియు LCD, LED లేదా VFD డిస్ప్లేలను ఉపయోగిస్తాయి. అంధుల కోసం మరియు టెలిఫోన్‌లలో ఉపయోగించడానికి, మాట్లాడే గడియారాలు సమయాన్ని పదాలలో వినగలిగేలా పేర్కొంటాయి. అంధుల కోసం గడియారాలు కూడా ఉన్నాయి, వీటిని స్పర్శ ద్వారా చదవగలిగే డిస్ప్లేలు కలిగి ఉంటాయి.

## ఇవి కూడా చూడండి
* అలారం క్లాక్ - పేర్కొన్న సమయంలో అప్రమత్తం చేసేందుకు గంటను మోగించే గడియారం

## మూలాలు

వర్గం:గడియారాలు
నోరి గోపాలకృష్ణమూర్తి

**నోరి గోపాలకృష్ణమూర్తి** అంతర్జాతీయ స్థాయిలో పేరెన్నికగన్న ప్రఖ్యాత ఇంజనీరు. సివిల్ ఇంజనీరింగులో ఇతని సేవలను గుర్తించిన భారతప్రభుత్వం 1963లో పద్మశ్రీ పురస్కారం, 1972లో పద్మభూషణ పురస్కారాలను ఇచ్చి సత్కరించింది.

## బాల్యము, విద్యాభ్యాసము
నోరి గోపాలకృష్ణమూర్తి 1910, ఫిబ్రవరి 16వ తేదీన గుంటూరు జిల్లా, బాపట్ల పట్టణంలో జన్మించాడు. ఇతని తండ్రి పేరు నోరి వేంకటేశ్వరులు, తల్లి పేరు సుందరమ్మ. ఇతని ప్రాథమిక విద్యను బాపట్ల బోర్డు స్కూలులో చదివి 1924లో ఎస్.ఎస్.ఎల్.సి పరీక్ష ఉత్తీర్ణుడయ్యాడు. 1930లో మద్రాసులోని గిండీ ఇంజనీరింగు కళాశాలనుండి ఇంజనీరింగ్‌లో పట్టా తీసుకున్నాడు.

## ఉద్యోగం
ఇతడు 1931లో అఖిలభారత పోటీ పరీక్షలలో ఉత్తీర్ణుడై, ఇండియన్‌ ఇంజనీరింగ్‌ సర్వీసులో చేరాడు. బాంబే మెట్రో పాలిటన్‌ రీజియన్‌ డెవలప్‌మెంట్‌ అధారిటీ చైర్మన్‌గా, భారత ప్రభుత్వ వాటర్‌ అండ్‌ పవర్‌ కన్సల్టెన్సీ ఆర్గనైజేషన్‌ మేనేజింగ్‌ డైరెక్టర్‌గా ఉధ్యోగబాధ్యతలు నిర్వహించాడు.1979లో పదవీవిరమణ చేసిన తరువాత కన్సల్టెంట్‌గా దేశంలోని అనేక సాగునీటి, విద్యుత్‌ ప్రాజెక్టుల ఏర్పాటుకు సహాయ సహకారాలను అందించాడు.

## ఉద్యోగ విజయాలు
ఇతడు మహారాష్ట్రలోని కొయినా డ్యాంకు రూపకల్పన చేశాడు. భాక్రానంగల్‌ డ్యాం మేనేజ్‌మెంట్‌ బోర్డు ఛైర్మన్‌గా వ్యవహరించాడు. ఈ రెండు డ్యాములను అత్యధ్భుతంగా తీర్చిదిద్దడంలో ఇతని కృషి ఉంది. ఇతడు రెండవ ప్రపంచ యుద్ద కాలంలో పూనా, బెల్గాం విమానశ్రయాలకు లోనోవాలాలో నావల్‌ ఇంజనీరింగ్‌ సెంటర్‌కు రూపకల్పన చేశాడు. ఇతడు ఇంకా ప్రపంచ భారీ డ్యాముల కాంగ్రెస్‌ ఉపాధ్యక్షుడిగా, ఇండో బంగ్లాదేశ్‌ జాయింట్‌ రివర్‌ కమిషన్‌ అధ్యక్షుడిగా సేవలను అందించాడు. ఇతడు సివిల్‌ ఇంజనీరింగ్‌ రంగంలో ఎన్నో పరిశోధనా పత్రాలను వివిధ సదస్సులలో సమర్పించాడు.

## కుటుంబం
ఇతని భార్యపేరు సుందరరామరత్నం. ఇతని కుమారులు నోరి పాండురంగ విఠల్, నోరి వాసుదేవ్ ఇద్దరూ సివిల్ ఇంజనీర్లుగా రాణించారు. నోరి పాండురంగ విఠల్ ఛీఫ్ రైల్వే సేఫ్టీ కమీషనర్‌గా పనిచేసి రిటైర్ అయ్యాడు.

## పురస్కారాలు
* 1963లో భారత ప్రభుత్వంచే పద్మశ్రీ పురస్కారం
* 1972లో భారత ప్రభుత్వంచే పద్మభూషణ పురస్కారం

## మరణం
ఇతడు ముంబాయిలో 1995, ఫిబ్రవరి 25వ తేదీన మరణించాడు. ఇతని జ్ఞాపకార్థం బాపట్ల పట్టణంలోని పటేల్‌నగర్‌లో 2015లో ఇతని విగ్రహాన్ని ప్రతిష్ఠించారు.

## మూలాలు

వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:పద్మభూషణ పురస్కారం పొందిన ఆంధ్రప్రదేశ్ వ్యక్తులు
వర్గం:1910 జననాలు
వర్గం:1995 మరణాలు
వర్గం:గుంటూరు జిల్లా ఇంజనీర్లు
పెమ్మారెడ్డిపాళెం

**పెమ్మారెడ్డిపాళెం** నెల్లూరు జిల్లా, కొడవలూరు మండలానికి చెందిన రెవెన్యూయేతర గ్రామం.

## మూలాలు
షాహిద్ కపూర్ సినిమాల జాబితా

alt=Shahid Kapoor is smiling at the camera.|thumb|2012లో తేరీ మేరీ కహానీ సినిమా ప్రచార కార్యక్రమంలో షాహిద్.
**[[షాహిద్ కపూర్]] **ప్రముఖ బాలీవుడ్ నటుడు. సినీరంగంలోకి  రాకముందు షైమక్ దావర్ డాన్స్ ఇన్స్టిట్యూట్ లో డాన్సర్ గా పని చేసేవారు. దిల్ తో పాగల్ హై(1997), తాళ్(1999) వంటి సినిమాల్లో నేపధ్య నృత్య కళాకారునిగా కనిపిస్తారు. ప్రముఖ గాయకుడు కుమార్ సను వంటి వారి దగ్గర ఎన్నో మ్యూజిక్  వీడియోలలో కూడా చేశారు  షాహిద్. కెన్ గోష్ దర్శకత్వం వహించిన ఇష్క్ విష్క్(2003) సినిమాతో హీరోగా తెరంగేట్రం చేశారు ఆయన. ఈ సినిమా మంచి విజయం సాధించింది. ఈ సినిమాలో టీనేజ్ కుర్రాడిగా షాహిద్ నటనకు ప్రేక్షకుల, విమర్శకుల ప్రశంసలతో పాటు ఫిలింఫేరు ఉత్తమ నటుడు డెబ్యూ పురస్కారం కూడా లభించడం విశేషం.

తరువాతి రెండేళ్ళలో షాహిద్ కు చిన్న చిన్న విజయాలు మాత్రమే దక్కాయి. ఆయన నటించిన ఫిదా(2004), షిఖర్(2005) సినిమాలు ఫ్లాప్ అయ్యాయి. 2006లో ఆయన మూడు సినిమాల్లో నటించారు. కరీనా కపూర్ తో కలసి 36 చైనా టౌన్, చుప్ చుప్ కే, అమృతా రావు  సరసన వివాహ్ సినిమాల్లో నటించారు ఆయన. సూరజ్ భాటియా  దర్శకత్వంలో వచ్చిన వివాహ్ సినిమా మంచి విజయం సాధించింది. ఆ తరువాతి ఏడాది కరీనాతో కలసి జబ్ వియ్ మెట్ సినిమాలో చేశారు షాహిద్. ఈ సినిమా హిట్ కావడమే కాక, ఆయనకు ఫిలింఫేర్ ఉత్తమ నటుడు పురస్కారానికి నామినేషన్ కూడా లభించింది. 2008లో విద్యా బాలన్ సరసన కిస్మత్ కనెక్షన్ సినిమాలో నటించారు షాహిద్. 2009లో విశాల్ భరద్వాజ్ దర్శకత్వంలో  కమీనే సినిమాలో కవలలుగా ద్విపాత్రాభినయం చేశారు ఆయన. ఈ సినిమాకు విమర్శకుల ప్రశంసలు కూడా లభించాయి.

## సినిమాలు

## మూటెలివిజన్

## మ్యూజిక్ వీడియో

## మూలాలు



## బయటి లింకులు

వర్గం:హిందీ సినిమా
దేవినేని ప్రసాద్

**దేవినేని ప్రసాద్** ఒక ప్రముఖ సినీ నిర్మాత. ఆర్కా మీడియా వర్క్స్ సహ వ్యవస్థాపకుల్లో ఒకరు. పల్లకిలో పెళ్ళికూతురు, పంజా, మర్యాద రామన్న, *వన్స్ అపాన్ ఎ వారియర్*, వేదం, బాహుబలి:ద బిగినింగ్ లాంటి సినిమాలకు సహనిర్మాతగా వ్యవహరించాడు.

## కెరీర్
2010 లో ఆయన నిర్మించిన మర్యాద రామన్న సినిమా నంది ఉత్తమ చిత్రం పురస్కారం అందుకుంది. 2015 లో శోభు యార్లగడ్డతో కలిసి నిర్మించిన బాహుబలి చిత్రం భారతదేశంలో అత్యధిక వసూళ్ళు సాధించిన చిత్రంగా నిలిచింది.

## పురస్కారాలు
* బాహుబలి చిత్రానికిగాను జాతీయ ఉత్తమ చిత్ర పురస్కారం
* మర్యాద రామన్న సినిమాకు నంది ఉత్తమ చిత్ర పురస్కారం
* 2010 లో వేదం సినిమాకు ఫిలింఫేర్ దక్షిణాది పురస్కారం

## ఆదాయపు పన్ను శాఖ దాడులు
నవంబరు 11, 2016 న ఆదాయపు పన్ను శాఖ బాహుబలి నిర్మాతలైన శోభు యార్లగడ్డ, దేవినేని ప్రసాద్, వారి సంస్థ యైన ఆర్కా మీడియా వర్క్స్ కార్యాలయాలపై సోదాలు నిర్వహించింది.

## మూలాలు

## బయటి లింకులు
*

వర్గం:తెలుగు సినిమా నిర్మాతలు
తనీష్

**తనీష్** ఒక తెలుగు సినీ నటుడు. బాలనటుడిగా కెరీర్ ప్రారంభించి ప్రస్తుతం హీరోగా నటిస్తున్నాడు. నచ్చావులే హీరోగా అతని మొదటి సినిమా. బాల నటుడిగా దేవుళ్ళు, మన్మథుడు లాంటి సినిమాల్లో నటించాడు.

## వ్యక్తిగత జీవితం
తనీష్ తండ్రి అల్లాడి యేసువర్ధన్ బాబు సైన్యంలో సుబేదారుగా పనిచేసి పదవీ విరమణ చేశాడు. తల్లి సరస్వతి. వీరికి తనీష్, వంశీకృష్ణ, కాశీ విశ్వనాథ్ అనే ముగ్గురు కొడుకులున్నారు. తనీష్ చిన్నప్పటి నుంచి డ్యాన్సు మీద ఆసక్తి చూపేవాడు. తండ్రి పనిచేసే సంస్థలో ఏదైనా కార్యక్రమాలు జరిగినప్పుడల్లా వాటిలో పాల్గొనేవాడు. బాల నటుడిగా రోజుకి మూడు షిఫ్టులు పనిచేసేవాడు. తనీష్ కెరీర్ కోసం తండ్రి స్వచ్ఛంద పదవీవిరమణ చేశాడు.

మే 19, 2016 న యేసువర్ధన్ బాబు తన ఫ్లాట్ నుండి కింద పడి మరణించాడు. కొంతమంది ఆయన ఆర్థిక సమస్యలతో ఆత్మహత్య చేసుకొని ఉండవచ్చని భావించగా, ఆయన కుటుంబం మాత్రం తమకు ఆర్థిక సమస్యలేమీ లేవనీ, తాగిన మత్తులో పొరపాటున కాలి జారి కిందపడి మరణించి ఉండవచ్చునని తెలియజేశారు.

## సినిమాలు

## మూలాలు

వర్గం:తెలుగు సినిమా నటులు
వర్గం:తెలుగు సినిమా బాలనటులు
శోభు యార్లగడ్డ

**శోభు యార్లగడ్డ** (జననం: మార్చి 19, 1971) ఒక భారతీయ అమెరికన్ సినీ నిర్మాత. ప్రముఖ దర్శకుడు కె. రాఘవేంద్రరావు అల్లుడు. ఆర్కా మీడియా వర్క్స్ అనే సినీ నిర్మాణ సంస్థ సహ వ్యవస్థాపకుడు, ముఖ్య కార్యనిర్వహణాధికారి (సీ.ఈ.వో). సహనిర్మాత దేవినేని ప్రసాద్ తో కలిసి ఈ సంస్థ ద్వారా బాహుబలి, వేదం, మర్యాద రామన్న లాంటి విజయవంతమైన చిత్రాలు నిర్మించాడు. ఈ సంస్థకు ఒక జాతీయ పురస్కారం, రెండు రాష్ట్ర ప్రభుత్వ నంది పురస్కారాలు, రెండు ఫిలిం ఫేర్ పురస్కారాలు లభించాయి. 

## వ్యక్తిగత జీవితం
శోభు కృష్ణా జిల్లా, గుడివాడ లో 1971, మార్చి 19 న జన్మించాడు. 1992 లో ఆంధ్రా విశ్వవిద్యాలయం నుండి సివిల్ ఇంజనీరింగ్ లో పట్టభద్రుడయ్యాడు. 1995 లో అమెరికాలో టెక్సాస్ విశ్వవిద్యాలయంలో అగ్రికల్చరల్ ఇంజనీరింగ్ లో మాస్టర్స్ డిగ్రీ పుచ్చుకున్నాడు. ఒకటిన్నర సంవత్సరం పాటు *గ్రేటర్ లాస్ ఏంజిలెస్ ఏరియా ఫర్ కాలిఫోర్నియా ఎయిర్ రిసోర్సెస్ బోర్డు* సంస్థలో ఎయిర్ రిసోర్స్ ఇంజనీరుగా పనిచేశాడు. ప్రముఖ దర్శకుడైన కె. రాఘవేంద్రరావు కుమార్తెను వివాహం చేసుకున్నాడు. 2001 లో ఆర్కా మీడియా వర్క్స్ అనే సంస్థను స్థాపించాడు.

## కెరీర్
2001లో ఆర్కా మీడియా వర్క్స్ పేరుతో తెలుగు, తమిళ, కన్నడ, ఒడియా, బంగ్లా, మరాఠీ భాషలో టీవీ కార్యక్రమాలు రూపొందించే సంస్థను స్థాపించాడు. మార్నింగ్ రాగ, అనగనగా ఓ ధీరుడు సినిమాలకు లైన్ ప్రొడ్యూసరుగా, బాబీ, పాండురంగడు సినిమాలకు ఎక్జిక్యూటివ్ నిర్మాతగా వ్యవహరించాడు.

## మూలాలు

వర్గం:తెలుగు సినిమా నిర్మాతలు
వర్గం:1971 జననాలు
అశోక

*అశోక* పేరుతో ఉన్న పేజీల జాబితా ఇది. 
* అశోకుడు - మౌర్య చక్రవర్తి
* అశోకవృక్షం
* అశోక్ కుమార్ (హిందీ నటుడు)
* అశోక్ (సినిమా) - 2006లో వచ్చిన తెలుగు సినిమా
* అశోక చక్రవర్తి (1989 సినిమా) - తెలుగు సినిమా
* అశోక్ కుమార్ (నటుడు) - తెలుగు టీవీ, సినిమా నటుడు
* కొల్లా అశోక్ కుమార్ - నిర్మాత, నటుడు
గిరిధర్

**గిరిధర్** (అసలు పేరు **వజ్జా వెంకట గిరిధర్**) ఒక తెలుగు సినీ నటుడు. గిరిధర్ మొదటి సినిమా 1996లో వెంకటేష్ హీరోగా వచ్చిన ప్రేమంటే ఇదేరా సినిమా. త్రివిక్రం శ్రీనివాస్, హరీష్ శంకర్, శ్రీను వైట్ల, గోపీ మోహన్ లాంటి దర్శకులతో కలిసి పనిచేశాడు.

## వ్యక్తిగత జీవితం
గిరిధర్ పశ్చిమ గోదావరి జిల్లా, నరసాపురం లో శ్రీనివాసరావు, విజయలక్ష్మి దంపతులకు జన్మించాడు. హైదరాబాదులోని ఎ. వి. కాలేజీలో డిగ్రీ చదువుకున్నాడు. అతని భార్య పేరు అచ్యుతవల్లి. వీరికి వైష్ణవి, ఐశ్వర్య అనే ఇద్దరు కూతుర్లున్నారు.

## కెరీర్
సినిమాల్లో అవకాశాల కోసమని 1991 లో మద్రాసు వెళ్ళాడు. నిర్మాత, నటుడు అశోక్ కుమార్ సలహాలు అడిగి తెలుసుకున్నాడు. కానీ అవకాశాలు ఇప్పిస్తానని ఒక వ్యక్తి మోసం చేయడంతో హైదరాబాదుకు వచ్చి ఎ. వి. కళాశాలలో డిగ్రీ పూర్తి చేశాడు. 1996 నుంచి మళ్ళీ అవకాశాల కోసం ప్రయత్నించాడు. త్రివిక్రం శ్రీనివాస్తో మొదటి నుంచి పరిచయం ఉండటం వల్ల ఆయన దర్శకత్వం వహించిన దాదాపు అన్ని సినిమాల్లో గిరిధర్ కు ఓ పాత్ర ఉంటుంది. అలాగే దర్శకుడు హరీష్ శంకర్ సినిమాల్లో కూడా చెప్పుకోదగ్గ పాత్రల్లో నటిస్తుంటాడు.

## సినిమాలు

* సఃకుటుంబానాం (2025)
* ది 100 (2025)
* లీగల్లీ వీర్ (2024) 
*  ఉత్సవం (2024) 
* జఫ్ఫా
* వెన్నెల 1/2
* సీతమ్మ వాకిట్లో సిరిమల్లె చెట్టు
* బెజవాడ
* రామయ్యా వస్తావయ్యా
* శ్రీఆంజనేయం
* రగడ
* మిరపకాయ్
* అహ నా పెళ్ళంట
* వేదం
* రామ రామ కృష్ణ కృష్ణ
* బిందాస్
* బాణం
* నమో వెంకటేశ
* కాస్కో
* కింగ్
* త్రీ
* ఆ నలుగురు
* రెడీ
* అతిథి
* లక్ష్యం
* దుబాయ్ శీను
* ఢీ
* మధుమాసం
* మాయాబజార్
* రణం
* షాక్
* అతడు
* అందరివాడు
* చక్రం
* శీను వాసంతి లక్ష్మి
* తొలిచూపులోనే
* కల్యాణ రాముడు
* సంతోషం
* నువ్వు నాకు నచ్చావ్
* శీను
* స్వయంవరం
* ప్రేమంటే ఇదేరా

## మూలాలు

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
కళ్యాణ రాముడు (2003 సినిమా)

**[[కళ్యాణ రాముడు]]** 2003 లో జి. రాంప్రసాద్ దర్శకత్వంలో విడుదలైన తెలుగు సినిమా. ఇందులో వేణు, నిఖిత ప్రధాన పాత్రలు పోషించారు. సుమన్, నాజర్, ప్రభు దేవా, రాజా రవీంద్ర ఇతర ముఖ్య పాత్రల్లో నటించారు. మణిశర్మ సంగీతం అందించాడు.

## కథ
రాము (వేణు) పెళ్ళిళ్ళకు అన్ని ఏర్పాట్లు చేసే ఒక *వెడ్డింగ్ ప్లానర్*. కళ్యాణ మండపం నిర్మించడం దగ్గర్నుంచి మండపాన్ని అలంకరించడం, సంగీత విభావరులు ఏర్పాటు చేయడం, వంటలు వండటం లాంటి అన్ని పనులూ చూస్తుంటాడు. అలా అతను ఏర్పాట్లు చేస్తున్న ఓ పెళ్ళిలో పెళ్ళికొడుకు తన కిష్టమైన అమ్మాయిని పెళ్ళి చేసుకోవడానికి పారిపోతాడు. పెళ్ళి కూతురు మాటలు రాని అమ్మాయి. దాంతో వాళ్ళ బంధువుల్లో కూడా ఆమెను పెళ్ళి చేసుకోవడానికి ఎవరూ ముందుకురారు. అప్పుడు రాము ముందుకు వచ్చి డాక్టరైన తన అన్నను (రాజా రవీంద్ర) ఆ అమ్మాయిని పెళ్ళి చేసుకునేలా ఒప్పిస్తాడు. అదే సమయంలో పెళ్ళి కూతురు చెల్లెలు కళ్యాణి (నిఖిత) తో ప్రేమలో పడతాడు. ఆమె కూడా అతన్ని ప్రేమిస్తుంది కానీ అతన్ని ఆటపట్టించడం కోసం తన బావయైన రాజేష్ (ప్రభుదేవా) ను ప్రేమిస్తున్నట్లు చెబుతుంది. ఆమెను మనస్ఫూరిగా ప్రేమించిన రాము రాజేష్ ను ఏదో విధంగా దూరం చేయాలని రకరకాలుగా ప్రయత్నించి భంగపడుతుంటాడు. వాళ్ళిద్దది ప్రేమను గురించి తెలుసుకున్న రాజేష్ అసలు విషయం చెప్పడంతో రాము ఊపిరి పీల్చుకుంటాడు.

అందరూ కలిసి రాము కల్యాణి పెళ్ళిని గురించి మాట్లాడుకుంటూ ఉంటారు. అంతా బాగుందనుకుంటున్న తరుణంలో కల్యాణి అక్క అకస్మాత్తుగా మరణిస్తుంది. ఒక జ్యోతిష్కుడు రాము కుటుంబానికి ఓ శాపం ఉందనీ, అందువల్ల ఆ ఇంట్లోకి కోడలుగా వెళ్ళిన వాళ్ళు చిన్న వయసులోనే చనిపోతున్నారని చెబుతాడు. దాంతో కల్యాణి తండ్రి తన కూతుర్ని రాముకిచ్చి పెళ్ళి చేయడానికి అంగీకరించడు. చివరికి రాము ఆయన్ను ఒప్పించి కల్యాణి ఎలా పెళ్ళి చేసుకున్నాడన్నది మిగతా కథ.

## తారాగణం
* తొట్టెంపూడి వేణు
* నిఖిత
* సుమన్
* నాజర్
* ప్రభుదేవా
* అల్లు రామలింగయ్య
* సునీల్
* రాజా రవీంద్ర
* ఎమ్మెస్ నారాయణ
* లక్ష్మీపతి
* రఘుబాబు
* సన
* గిరిధర్
* ఆర్.సుబ్బలక్ష్మి

## పాటలు
మణిశర్మ ఈ చిత్రానికి సంగీతాన్నందించగా సిరివెన్నెల సీతారామ శాస్త్రి, చంద్రబోస్, సాయి శ్రీహర్ష, విజయ్ కుమార్ సాహిత్యాన్నందించారు. కె. జె. యేసుదాసు, శంకర్ మహదేవన్, మనో, ఉదిత్ నారాయణ్, కల్పన తదితరులు గానం చేశారు.

## మూలాలు

## బయటి లింకులు
* 

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:వేణు నటించిన సినిమాలు
వర్గం:సుమన్ నటించిన సినిమాలు
వర్గం:నాజర్ నటించిన సినిమాలు
వర్గం:ప్రభుదేవా నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:సునీల్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:రఘుబాబు నటించిన సినిమాలు
వర్గం:తెలుగు హాస్య సినిమాలు
వర్గం:హాస్య భరితమైన సినిమాలు
వర్గం:2003 తెలుగు సినిమాలు
నందివాడ రత్నశ్రీ

thumb|నందివాడ రత్నశ్రీ
**నందివాడ రత్నశ్రీ** అంతరిక్ష విజ్ఞాన రంగంలో పరిశోధకురాలు, నెహ్రూ ప్లానిటోరియం (ఢిల్లీ) డైరక్టరు.
## జీవిత విశేషాలు
ఆమె 1963 లో ఆంధ్రప్రదేశ్ రాష్ట్రంలోని విశాఖపట్నం పట్టణంలో జన్మించారు. తండ్రి నందివాడ భీమారావు అకౌంట్ జనరల్ గా పనిచేసేవారు. తల్లి శ్యామల. తండ్రి ఉద్యోగరీత్యా తరచు బదిలీలు కావడంతో ఈమె ప్రాథమిక విద్య ఆంధ్రప్రదేశ్, ఒడిషా, ఉత్తరప్రదేశ్ రాష్ట్రాలలో జరిగింది. హైదరాబాద్ తరలి వచ్చినపుడు కోఠి మహిళా కళాశాలలో డిగ్రీ చేసారు. ఈమె సెంట్రల్ విశ్వవిద్యాలయంలో ఎం.ఎస్సీ చదివారు. అనంతరం ముంబై విశ్వవిద్యాలయం నుండి పి.హెచ్.డి చేసారు.

బాల్యం నుండి వారి అన్నయ్య ఎప్పుడు మాట్లాడినా ఆకాశం, నక్షత్రాలు, గ్రహాలు గూర్చి అనేక వివరాలు, విశేషాలు పూసగుచ్చినట్లు చెప్పడాంతో రత్నశ్రీకి అంతరిక్ష విజ్ఞానం, భౌతిక శాస్త్రంపై ఆసక్తి పెరిగింది. కాలక్రమంలో వీటికి సంబంధించిన పుస్తకాలను చదివేవారు. తీరిక వేళల్లో గ్రంథాలయం నుండి పుస్తకాలను తెచ్చుకును చదివేవారు.

హైదరాబాదులో ఆమె బి.ఎస్.సి చదివేటప్పుడు అక్కడి భౌతికశాస్త్ర ఆచార్యుల వల్ల ఆమెకు అంతరిక్ష శాస్త్రంపై పట్టు పెరిగింది. ఈ రంగంలోని పరిశోధనలు చేయాలన్న పట్టుదల కూడా ఏర్పడడంతో ఎం.ఎస్.సిలో కూడా భౌతికశాస్త్ర అంశాన్ని ఎంచుకున్నారు. ఆమెకు హైదరాబాదులోని పలు సంస్థల్లో అవకాశాలు అందువచ్చినప్పటికీ, మరింత మెరుగైన సదుపాయాలు ఉన్న ముంబై లోని "టాటా ఇనిస్టిట్యూట్ ఆఫ్ ఫండమెంటల్ రీసెర్చ్" నే ఎంచుకున్నారు.
1986లో అరవై సంవత్సరాలకు ఒకసారి దర్శనమిచ్చే హేలీ తోకచుక్కను చూడగలగడం, ఎం.ఎస్.సి విద్యార్థిగా ఉన్న సమయంలో స్టడీ టూర్ లో భాగంగా హైదరాబాద్ సమీపంలో రంగాపురంలోని నిజామియా అబ్జర్వేటరీని సందర్శించడం వంటి అవకాశాలు కూడా ఆమెలోని ఆక్షాంక్షను ద్విగుణీకృతం చేసాయి. ఆమెకు ఆమె తల్లిదండ్రులు ప్రోత్సహించారు.

## ఉద్యోగ జీవితం
పి.హెచ్.డి చేసిన అనంతరం ఆమెకు బెంగళూరులో ఉద్యోగ అవకాశం లభించింది. ఆ సమయంలో ఆమె భర్త ప్యాట్రిక్ దాస్ గుప్తా ఢిల్లీ విశ్వవిద్యాలయంలో పనిచేస్తుండేవాడు. అందువల్ల ఆమె చేస్తున్న ఉద్యోగానికి రాజీనామా చేసి ఢిల్లీ చేరుకున్నారు. మొదట్లో ఆమె ఎడ్యుకేటర్ గా చిన్నపాటి ఉద్యోగం చేసింది. అనతికాలంలోనే అంతకు పూర్వం డైరక్టరు పదవీ విరమణ చేయడంటో, ఈమె ప్రతిభా శక్తీ గుర్తించిన ప్లానిటోరియం కమిటీ సభ్యులు ఈమెను డైరక్టరుగా నియమించారు.

ప్లానిటోరియం డైరక్టరుగా ఆమె ప్లానిటోరియం కార్యక్రమాలను ఎంతగానో అభివృద్ధి చేయడానికి అవిరళ కృషిచేసారు. ఆమె ప్లానిటోరియం ప్రదర్శనలో వినూత్న మార్పులను కూడా ప్రవేశపెట్టడం వలన సందర్శకులు అధిక సంఖ్యలో సందర్శించేవారు.

## మూలాలు

## ఇతర లింకులు

వర్గం:1963 జననాలు
వర్గం:జీవిస్తున్న ప్రజలు
వర్గం:విశాఖపట్నం జిల్లా మహిళా శాస్త్రవేత్తలు
వర్గం:ముంబై విశ్వవిద్యాలయం పూర్వవిద్యార్థులు
వర్గం:విశాఖపట్నం వ్యక్తులు
పుల్లంశెట్టి సోనీ

**పుల్లంశెట్టి సోనీ** ఆరోగ్య సంరక్షణ రంగంలో పరిశోధకురాలు. ఊపిరితిత్తులో, హైపర్ టన్షన్ ఏర్పడటం వంటి ప్రాణాంతక వ్యాధులకు దారితీసే "అణువ్యవస్థ పనితీరు" ను కనుగొని, దానిని సవివరంగా తెలియజేయడానికి పరిశోధన చేస్తున్న పరిశోధకురాలు.
## జీవిత విశేషాలు
ఆమె హైదరాబాదులో విద్యాభ్యాసం చేసారు. విధార్థి దశలో ఉన్నప్పటి నుంచీ ఆమెకు సైన్స్, ఈవశాస్త్రం పై ఆమెకు అభిరుచి ఎక్కువ. కొత్తగా ప్రవేశించి త్వరితగతిన ఎదుగుతున్న బయోటెక్నాలజీ రంగంవైపు ఆకర్షితులయ్యారు. ఉస్మానియా విశ్వవిద్యాలయంలో మైక్రో బయాలజిలో డిగ్రీ చేసారు. జంతుశాస్త్రంలో, రసాయన శాస్త్రంలో స్వర్ణపతకాలను సాధించారు. బయోటెక్నాలజీ పై ఆసక్తి, అభిరుచి పెంచుకొని ఛత్తీస్‌ఘఢ్ రాష్ట్రంలోని గురుఘాసీదాస్ విశ్వవిద్యాలయంలో బయోటెక్నాలజీ లో పి.జి. చేసారు. అక్కడ మరో స్వర్ణం అందుకున్నారు.

తిరిగి హైదరాబాదు చేరుకొని, శాంతా బయోటెక్ సంస్థలో చేరి, ఆరోగ్య సంరక్షణకు సంబంధించిన కొన్ని ప్రాజెక్టులలో పరిశోధకురాలిగా పనిచేసారు. ఫార్మాస్యుటికల్ రంగంలో ఖ్యాతి గడించిన శాంత బయోటెక్ లో చేరిన ఆమెకు ఆరోగ్య సంరక్షణకు సంబంధించిన అమ్శాఅలమీద ప్రాథమిక పరిజ్ఞానం ఏర్పడింది. సమగ్ర అవగాహన కలిగింది. పోస్టు గ్రాడ్యుయేట్ విద్యార్థినిగా సిలబస్ ల సరిహద్దులకు పరిమితం కాకుండా, శాస్త్రీయ పరిజ్ఞానాన్ని పెంచుకోవడాఅనికి, ఆ రంగంలో  అంతర్జాతీయ ప్రమానాలను అందుకునే దిశగా పురోగమించడాఅనికి కృషి పరిశోధకురాలిగా మారిన తరువాత ఎంతగానో ఉపయోగపడింది.

ఆమె బయోటెక్ లో పరిశోధనారంగంలో కృషి చేస్తున్నప్పుడే జర్మనీలో పరిశోధన చేసే అవకాశం ఈమెను వెతుక్కుంటూ వచ్చింది. యూనివర్శిటీ ఆఫ్ గిసెన్‌లంగ్ సెంటర్ లో పరిశోధనలు చేసారు. ఊపిరితిత్తుల వ్యాధుల కారకాల మిద చేసిన పరిశోధనలు ఇంకా జరుగుతున్నాయి. జర్మనీలోని గిసెన్ నగరంలోని జుస్టుస్-సిబిగ్ విశ్వవిద్యాలయంలో పి.హెచ్.డి కూడా చేసారు. 
## పురస్కారాలు
ఆమెకు జర్మనీలోని "రెన్ బామార్ట్ ఫౌండేషన్" పరిశోధక అవార్డును 2005 లో లభించింది. ఈ పురస్కారం పొందిన తొలి యువ విదేశీ పరిశోధకురాలు అమె కావడం విశేషం.
## మూలాలు

## ఇతర లింకులు

వర్గం:జన్మస్థలం తెలియని వ్యక్తులు
వర్గం:జీవిస్తున్న ప్రజలు
హను కోట్ల

thumb|260x260px|'''తెలంగాణ ప్రభుత్వ భాషా సాంస్కృతిక శాఖ & దాక్షిణాత్య ఆర్ట్స్ అకాడమి సంయుక్త సమర్పణలో 2018 సెప్టెంబరు 28న హైదరాబాదులోని రవీంద్రభారతిలో ప్రదర్శించబడిన ప్రతాప రుద్రమ నాటకం దర్శకుడు కోట్ల హనుమంతారావు, నృత్య దర్శకురాలు కోట్ల అనితారావు'''
**డా. హను కోట్ల** రంగస్థల, టీవీ, రేడియో నటుడు, రచయిత, దర్శకుడు, సినిమా నటుడు, రంగస్థల అధ్యాపకుడు. హైదరాబాదు, తెలుగు విశ్వవిద్యాలయంలోని రంగస్థల కళలశాఖలో అసోసియేట్ ప్రొఫెసర్ గా పనిచేస్తున్నాడు.

## జననం
హను కోట్ల సెప్టెంబరు 1న కోట్ల నారాయణ, సత్యవతి దంపతులకు నారాయణపేట జిల్లా (ఉమ్మడి మహబూబ్ నగర్ జిల్లా), మఖ్తల్‌ లో జన్మించాడు.

## విద్యాభ్యాసం
7వ తరగతి వరకు లంకలో చదివిన , హైదరాబాద్ నారాయణగూడలోని కేశవ్ మెమోరియల్ పాఠశాలలో ఉన్నత విద్యను అభ్యసించాడు. మలక్‌పేటలోని బసవతారకం నవభారత్ కళాశాలలో ఇంటర్మీడియట్ విద్య పూర్తిచేసి, అనంతరం తెలుగు విశ్వవిద్యాలయంలో డిగ్రీ (1993-1996), ఎం.ఏ. (1996-1998), పిహెచ్.డి (చిందు యక్షగానం - ప్రదర్శన పద్ధతులు - సౌందర్య దర్శనం, 2009) పూర్తిచేశాడు.

## ఉద్యోగం
1998 నుండి తెలుగు విశ్వవిద్యాలయం రంగస్థల కళలశాఖలో బోధించడం ప్రారంభించాడు. 2006లో అసోసియేట్ ప్రొఫెసర్ గా ఉద్యోగం వచ్చింది. ఉస్మానియా విశ్వవిద్యాలయంలోని రంగస్థల కళలశాఖ విద్యార్థులకు, ఆంధ్ర మహిళా సభ విద్యార్థులకు యాంకరింగ్ లో శిక్షణలు ఇస్తున్నాడు. 2024, నవంబరు 25న రిజిస్ట్రార్ గా నియమించబడ్డాడు.

## వివాహం
1998లో నృత్యకారిణి, నాట్యగురువు డా. అనితారావుతో హను కోట్ల వివాహం జరిగింది. వీరికి ఇద్దరు అమ్మాయిలు.

## రంగస్థల ప్రస్థానం
### నటించినవి

# కళ్లు
# జంబూద్వీపం
# సాంబశివ ప్రహసనం
# గోగ్రహణం
# గాలిగోపురం
# గాయత్రి డాటరాఫ్ బషీర్ అహ్మద్
# మహాత్మ జ్యోతిరావు పూలే (నాటకం)
# భరత విలాపం (రాముడిగా)

వంటి 50కి పైగా నాటికనాటకాల్లో నటించారు.

### రచించినవి

# కాశ్మీర్ టూ కన్యాకుమారి
# తిర్గమనం
# తమసోమా జ్యోతిర్గమయ
# ఆశకిరణం
# రెక్కల భూతం

### దర్శకత్వం చేసినవి

* తపస్య
* నియోగిని
* కే2
* ఢింబకరాజ్యం
* టాక్స్ ఫ్రీ
* మనకథ
* కళ్యాణి
* జయజయహే తెలంగాణ
* నాయకురాలు నాగమ్మ (నాటకం)
* రామప్ప (నాటకం)
* ప్రతాప రుద్రమ (ట్రైలజీ నాటకం, 2018)

## సినిమారంగం

### నటించినవి
thumb|కోట్ల హనుమంతారావు దర్శకత్వంలో తెలంగాణ ఉద్యామన్ని గురించిన 'జయ జయహే తెలంగాణ' నృత్యరూపక ప్రదర్శనలోని దృశ్యం

# ఎల్లమ్మ
# ఈశ్వర్ 
# యువర్స్ అభి
# వీరి వీరి గుమ్మడి పండు
# చిన్నారి పంతులమ్మ
# సుందరానికి తొందరెక్కువ

### దర్శకత్వం

# ది డీల్ (2024)

## అవార్డులు - పురస్కారాలు
# రాజస్థాన్ రాష్ట్రంలోని జైసూర్ లో జరిగిన గుమర్ అంతర్జాతీయ యువజనోత్సవాల్లో మైమ్, ఏకాపాత్రాభినయం, ఏకాంకిక నాటికలో అవార్డులు
# కాశ్మీర్ టూ కన్యాకుమారి నాటికకుగానూ 2001లో ఉత్తమ దర్శకుడిగా నంది అవార్డు
# హిందీ ప్రచార సభ వారిచే తపస్య (హింది నాటిక) కు ఉత్తమ నటుడు, ద్వితీయ ఉత్తమ దర్శకుడిగా అవార్డు
# ఫిల్మ్ కౌన్సిల్ వారిచే ఉత్తమ ఏకాపాత్రాభినయం అవార్డు
# వంశీ ఇంటర్నేషనల్‌ ఆధ్వర్యంలో శ్రీత్యాగరాయ గానసభలో కెవి.రమణ చేతులమీదుగా కళారత్న పురస్కారం

## మూలాలు

## ఇతర లింకులు

వర్గం:తెలుగు నాటక రచయితలు
వర్గం:తెలుగు రంగస్థల దర్శకులు
వర్గం:తెలుగు రంగస్థల నటులు
వర్గం:తెలుగు సినిమా నటులు
వర్గం:రేడియో ప్రముఖులు
వర్గం:నారాయణపేట జిల్లా సినిమా నటులు
వర్గం:నారాయణపేట జిల్లా రంగస్థల నటులు
వర్గం:నారాయణపేట జిల్లా నాటక రచయితలు
హరీష్ శంకర్

**హరీష్ శంకర్** ప్రముఖ తెలుగు సినీ దర్శకుడు. మిరపకాయ్, గబ్బర్ సింగ్ అతను దర్శకత్వం వహించిన కొన్ని సినిమాలు.

## వ్యక్తిగత జీవితం
హరీష్ శంకర్ కరీంనగర్ జిల్లా, ధర్మపురిలో ఒక బ్రాహ్మణ కుటుంబంలో జన్మించాడు. అతని బాల్యమంతా హైదరాబాదులో ని BHEL లో గడిచింది. కిండర్ గార్టెన్ నుంచి ఎంబీయే దాకా అక్కడే చదివాడు. తండ్రి అక్కడ తెలుగు ఉపాధ్యాయుడుగా పనిచేసేవాడు. తండ్రి ప్రోత్సాహం వల్ల సాహిత్యంతో పరిచయం ఏర్పడింది. చిన్నప్పటి నుంచి పుస్తకాలు బాగా చదివేవాడు. తండ్రి సినిమా అభిమాని కావడంతో అతన్ని అప్పుడప్పుడూ రామారావు, అమితాబ్ బచ్చన్ సినిమాలకు వెంట తీసుకెళుతుండేవాడు.

భెల్ లో ఆరు పాఠశాలలుంటే అందులో ఉన్న ఒకే తెలుగు మాధ్యమ పాఠశాలలో చదివాడు. అక్కడ జరిగే సాంస్కృతిక కార్యక్రమాల్లో, పోటీల్లో పాల్గొనేవాడు. ఇంటర్మీడియట్ కి వచ్చేసరికి అక్కడ ఉన్న *సీతా నిలయం*, *లలిత కళా మందిరం* అనే రెండు నాటక కంపెనీల్లో చేరి బాల నటుడిగా, సహాయ నటుడిగా, కథానాయకుడుగా నటించాడు. ఆ కంపెనీల తరపునే ఆంధ్రప్రదేశ్ రాష్ట్రమంతటా పర్యటించాడు. అన్ని ప్రాంతాల యాసలను ఆకళింపు చేసుకున్నాడు. 

నాటక సమాజంలో ఉన్న కొంతమంది శ్రేయోభిలాషుల సలహా మేరకు నేషనల్ స్కూల్ ఆఫ్ డ్రామా లో చేరాలనుకున్నాడు. దానికి కావలసిన ప్రాథమిక పరీక్షల్లో కూడా ఉత్తీర్ణుడయ్యాడు. తరువాత గిరీష్ కర్నాడ్, చారు హాసన్ లాంటి ప్రముఖులు ఇతన్ని ఇంటర్వ్యూ చేశారు. ఇతని శైలి సినిమాలకు బాగా సరిపోతుందని అందులో ప్రవేశించమని సలహా ఇచ్చారు. 

## కెరీర్
సినిమా రంగంలోకి ప్రవేశించడానికి నిర్ణయించి మొదటగా నిన్నే ఇష్టపడ్డాను సినిమాకి రచనా విభాగంలోను, సహాయ దర్శకుడిగానూ పనిచేశాడు. తరువాత రచయిత కోన వెంకట్ సహకారంతో రవితేజ నటించిన వీడే సినిమాకు సహాయకుడుగా పనిచేశాడు. తరువాత ఆటోగ్రాఫ్ సినిమాకు కూడా సహాయదర్శకుడిగా పనిచేశాడు. తరువాత రాం గోపాల్ వర్మ అతనికి రవితేజ హీరోగా షాక్ సినిమాకు దర్శకత్వం వహించమని అవకాశం ఇచ్చాడు. కానీ ఆ సినిమా పెద్దగా విజయం సాధించలేదు. తరువాత నిర్మాత ఎం. ఎస్. రాజు అతనికి అవకాశం ఇచ్చాడు కానీ కొన్ని అభిప్రాయ బేధాల వల్ల అందులోంచి బయటకు వచ్చేశాడు. తరువాత పూరీ జగన్నాథ్ తో కలిసి చిరుత, బుజ్జిగాడు సినిమాలకు రచనా సహకారం అందించాడు. తరువాత మళ్ళీ రవితేజ హీరోగా మిరపకాయ్ సినిమాకు దర్శకత్వం వహించాడు. అది మంచి విజయం సాధించింది.

## సినిమాలు
* thumb|తెలంగాణ అవతరణ ఫిల్మోత్సవం బహుమతుల ప్రదానోత్సవ కార్యక్రమంలో మాట్లాడుతున్న హరీష్ శంకర్షాక్
* మిరపకాయ్
* గబ్బర్ సింగ్
* రామయ్యా వస్తావయ్యా
* సుబ్రమణ్యం ఫర్ సేల్
* దువ్వాడ జగన్నాథం
* గద్దలకొండ గణేష్
* మిస్టర్ బచ్చన్
* ఉస్తాద్ భగత్ సింగ్

## పురస్కారాలు

* 2012: సైమా ఉత్తమ దర్శకుడు (గబ్బర్ సింగ్)  

## మూలాలు

వర్గం:తెలుగు సినిమా దర్శకులు
వర్గం:జగిత్యాల జిల్లా సినిమా దర్శకులు
వర్గం:తెలంగాణ సినిమా దర్శకులు
వర్గం:తెలుగు సినిమా రచయితలు
కుందూరు సత్యనారాయణ రెడ్డి

**కుందూరు సత్యనారాయణ రెడ్డి**(K.S.Narayana Reddy) న్యాయ సంబంధ వైద్య శాస్త్రవేత్త. ఆయన మహబూబ్‌నగర్ లోని ఎస్.వి.ఎస్ మెడికల్ కళాశాలలో ఫోర్సెనిక్ విభాగంలో గౌరవ ప్రొఫెసర్ గా ఉన్నారు. ఆయన ఉస్మానియా మెడికల్ కళాశాలలో ప్రిన్సిపాల్ గా పనిచేసి పదవీవిరమణ చేసారు.
## జీవిత విశేషాలు
ఆయన తెలంగాణ రాష్ట్రంలోని వరంగల్లు పట్టణంలో 1931 ఆగస్టు 4 న జన్మిచారు. ఉస్మానియా విశ్వవిద్యాలయంలొ ఎం.బి.బి.ఎస్. చదివారు. ఆంధ్రా మెడికల్ కళాశాల నుండి డి.సి.సి., ఎం.డి పట్టాను పొందారు

ఉస్మానియా మెడికల్ కళాశాల, హైదరాబాదు లో తొలుత జనరల్ డాక్టరుగా 1955 నుండి 1958 వరకు పనిచేసారు. 1959-64 మధ్యకాలంలో ట్యూటర్ అండ్ అసిస్టెంట్ ప్రొఫెసరుగానూ, 1965-82 ల మధ్య ఫోరెన్‌సిక్ మెడిసన్ విభాగపు ప్రొఫెసరుగానూ, 1983 - 89 మధ్య ఉస్మానియా మెడికల్ కళాశాల ప్రిన్సిపాలుగా పదవీభాధ్యతలు నిర్వహించి పదవీవిరమణ చేసారు.

అకాడామీ ఆఫ్ మెడికల్ సైన్సెస్, అకాడమీ ఆఫ్ ఫోరెన్‌సిక్ సైన్సెస్ ఆఫ్ ఇండియా, ఇండియన్ అకాడమీ ఆఫ్ మెడికల్ స్పెషాలిటీస్ మొదలగు ప్రసిద్ధ వైద్య సంస్థల ఫెలోషిప్ లను అందుకొని అవిరామ పరిశోధనలు చేసారు. ఆయన దేశస్థాయిలో ఫోరెన్‌సిక్ మెడిసన్ (న్యాయసంబంధ వైద్యం) రంగంలో ఎంతో ప్రామాణికమైన పరిశోధనా గ్రంథాలను వెలువరించిన ఘనత పొందారు. ప్రత్యేక పరిశోధనలు చేసి, ఈ రంగంమీద సాధికారిత పొందిన వారిలో అగ్రగామిగా నిలిచారు. ఆయన జాతీయ అంతర్జాతీయ ప్రముఖ వైద్య పరిశోధనా పత్రికలలో 30 పరిశోధనా పత్రాలను, వైజ్ఞానిక రచనలను వెలువరించాయి.
## రాసిన గ్రంథములు
* Forensic Medicine (1970)
* Essentials of Forensic Medicine and Toxicology (1985)
* The Synopsis of Forensic Medicine and Toxology (1986)
* Medico-Legal Manual 
## పురస్కారాలు
ఆయనకు పలు గౌరవ పదవులు వచ్చాయి. ఇండియన్ మెడికల్ అసోసియేషన్, అకాడమీ ఆఫ్ మెడికల్ సైన్సెస్, ఇంటర్నేషనల్ మెడికల్ సైన్స్ అకాడమీ మొదలగు ప్రసిద్ధ వైద్య సంస్థలు గౌరవ సభ్యత్వాన్ని అందించి పురస్కారములు యిచ్చాయి. 1990లో విజయశ్రీ అవార్డు, 1986 లో డాక్టర్ బి.సి.రాయ్ నేషనల్ అవార్డు అందుకున్నారు.
## మూలాలు

## ఇతర లింకులు
* FORENSIC SCIENCE Dr. NARAYAN REDDY

వర్గం:తెలుగువారిలో వైద్యులు
వర్గం:1931 జననాలు
వర్గం:వరంగల్లు పట్టణ జిల్లా వైద్యులు
వర్గం:వరంగల్లు పట్టణ జిల్లా ఉపాధ్యాయులు
వర్గం:డా.బి.సి.రాయ్ పురస్కార గ్రహీతలు
చలమయ్య గారి పల్లి

**చలమయ్య గారి పల్లి** అన్నమయ్య జిల్లా, కలకడ మండలానికి చెందిన రెవెన్యూయేతర గ్రామం.
సామవేదం శ్రీనివాస శ్రీరామాచారి

**సామవేదం శ్రీనివాస శ్రీరామాచారి** (1925-2009) వైద్య శాస్త్రవేత్త. ఆయన ఇండియన్ కౌన్సిల్ ఆఫ్ మెడికల్ రీసెర్చ్ మొదటి అడిషనల్ డైరక్టరు. ఆయన ఇనిస్టిట్యూట్ ఆఫ్ పాథాలజీలో వ్యవస్థాపక డైరక్టరుగా వ్యవహరించారు.
## జీవిత విశేషాలు
ఆయన డా.చారి గా ప్రసిద్ధులు. ఆయన జూన్ 25, 1925లో ఆంధ్రప్రదేశ్ రాష్ట్రంలోని విశాఖపట్నంలో జన్మించారు. ఆయన వైద్యశాస్త్రవేత్త, పరిశోధకుడుగా తన జీవితాన్ని అంకితం చేసారు. ఆయన విశాఖపట్నంలోని మెడికల్ కళాశాలలో గ్రాడ్యుయేట్, పోస్టు గ్రాడ్యుయేట్ విద్యనభ్యసించారు. తరువాత డి.ఎస్.సి ని పాథాలజీలో కూనూర్ లోని న్యూట్రిషనల్ రీసెర్చ్ లాబొరేటరీస్ లో అసిస్టెంట్ రిసెర్చ్ అధికారిగా పనిచేస్తున్నప్పుడు చేసారు. ఆయన 1950లో ఎం.ది అనంతాచారి ప్రొఫెసర్ అధ్వర్యంలొ టాటా లేడీ మెమోరియల్ ట్రస్టు రీసెర్చ్ ఫెలోషిప్ చేసారు. ఆయన 1959లో అమెరికా సంయుక్త రాష్ట్రాలలోని వాషింగ్టన్ డి.సిలో ఆర్మెట్డ్ ఫోర్సెస్ ఇనిస్టిట్యూట్ ఆఫ్ పాథాలజీ వద్ద న్యూరోపాథాలజీలో శిక్షణ కొరకు వెళ్లారు.

## ఉద్యోగ జీవితం
కెరీర్ ప్రారంభంలో ఇనిస్టిట్యూట్ ఆఫ్ పాథాలజీకి డైరక్తరు (1965-82) ఉన్నారు. ఇండియన్ కౌన్సిల్ ఆఫ్ మెడికల్ రీసెర్చ్ సంస్థకు డైరక్టరు జనరల్ (1985) వ్యవహరించారు. 1976లో ఇండియన్ నేషనల్ సైన్స్ అకాడమీ ఆఫ్ మెడికల్ సైన్సెస్, ఇండియన్ అకాడమి ఆఫ్ సైన్సెస్, ఆంధ్రప్రదేశ్ అకాడమీ ఆఫ్ మెడికల్ సైన్సెస్, మొదలగు ప్రతిష్టాత్మక సంస్థల ఫెలోషిప్ లను అందుకొని, వైద్యశాస్త్ర పరిశోధనలు చేసారు.

ఆయన డిసెంబరు 23, 2009లో న్యూఢిల్లీలో మరణించారు.

## పురస్కారాలు
* శకుంతలాదేవి అమీర్ చంద్ పురస్కారం.
* ఇండియన్ కౌన్సిల్ ఆఫ్ మెడికల్ రీసెర్చ్ వారి పురస్కారం
* డాక్టర్ అరుణ్ కుమార్ బెనర్జీ మెమోరియల్ ఓరేషన్
* ఇండియన్ కౌన్సిల్ ఆఫ్ మెడికల్ రీసెర్చ్ సంస్థ వారి పురస్కారం
* డాక్టర్ బి.సి.రాయ్ నేషనల్ అవార్డు
* బి.ఎన్.రాయ్ నేషనల్ ఆవార్డు
* మెడికల్ కౌన్సిల్ ఆఫ్ ఇండియా వారి అవార్డు
* బి.ఎన్.ఛోప్రా మెమోరియల్ లెక్చర్
* ఇండియన్ నేషనల్ సైన్స్ అకాడమీ వారి పురస్కారం
* ఆర్.వి.రాజం ఓరేషన్ ఆఫ్ NAMS.
## మూలాలు

## ఇతర లింకులు

వర్గం:తెలుగువారిలో వైద్యులు
వర్గం:1925 జననాలు
వర్గం:2009 మరణాలు
వర్గం:విశాఖపట్నం జిల్లా శాస్త్రవేత్తలు
వర్గం:విశాఖపట్నం జిల్లా వైద్యులు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:డా.బి.సి.రాయ్ పురస్కార గ్రహీతలు
వర్గం:వైద్యరంగంలో పద్మశ్రీ పురస్కార గ్రహీతలు
గవ్వా చంద్రారెడ్డి

thumb|గవ్వా చంద్రారెడ్డి
**గవ్వా చంద్రారెడ్డి** ప్రముఖ వైద్యులు. ఆయన అంకాలజిస్టు, హెమటాలజిస్టు.
## జీవిత విశేషాలు
ఆయన తెలంగాణ లోని నల్గొండ జిల్లాలోని మారుమూల గ్రామంలో జన్మించారు. అమెరికాలో స్థిరపడిన వైద్యశాస్త్ర పరిశోధకులు. కేన్సర్ లక్షణాలమీద విశేష పరిశోధనలు చేసారు. అమెరికాలోని టెర్రిహాట్లో వైద్యపరిశోధనాశాలలను నిర్వహిస్తున్నారు. తన తోటి వైద్యులను సంఘటితపరచి పలు సేవా కార్యక్రమాలను చేపడుతున్నారు. అమెరికాలో, స్వదేశంలో కూడా పలు అవార్డులను అందుకున్నారు. డాక్టర్‌రెడ్డి ప్రముఖ క్యాన్సర్‌ వైద్య నిపుణులు. ఆయన గత పన్నెండేళ్ళుగాఆయన ఇండియానాలోని టెర్రి హాట్‌లో ప్రాక్టీసుచేస్తున్నారు. లాస్‌ వేగాస్‌లో సమావేశమైన ఆటాట్రస్టీలు,కార్యవర్గ సభ్యులు డాక్టర్‌ రెడ్డిని ఆటాఅధ్యక్షుడిగా (2005-2007) ఎన్నుకున్నారు.

## మూలాలు

## ఇతర లింకులు
* ATA President Interview by Youth

వర్గం:తెలుగువారిలో వైద్యులు
వర్గం:నల్గొండ జిల్లా వైద్యులు
ప్రియదర్శన్

**ప్రియదర్శన్ సోమన్ నాయర్**  భారతీయ సినీ దర్శకుడు, రచయిత, నిర్మాత. పలు భారతీయ భాషల్లో 90కి పైగా సినిమాలు తీశాడు. ఎక్కువగా మలయాళం, హిందీ సినిమాలకు దర్శకత్వం వహించాడు. తమిళంలో 6, తెలుగులో రెండు సినిమాలు చేశాడు. ఆయన 1984 లో మలయాళ సినిమాలతో తన కెరీర్ ప్రారంభించినా 2000 దశకంలో ఎక్కువగా హిందీలో సినిమాలు తీశాడు. తెలుగులో ఆయన తీసిన రెండు సినిమాలు నిర్ణయం, గాండీవం.

2007 లో ప్రియదర్శన్ రూపొందించిన తమిళ సినిమా *[[కాంచీవరం]]* జాతీయ ఉత్తమ చిత్ర పురస్కారం అందుకుంది. భారత ప్రభుత్వం ఆయనకు 2012 లో పద్మశ్రీ పురస్కారంతో గౌరవించింది.

## వ్యక్తిగత జీవితం
ప్రియదర్శన్ కేరళ లోని తిరువనంతపురంలో సోమన్ నాయర్, రాజమ్మ దంపతులకు జనవరి 30, 1957న జన్మించాడు. గవర్నమెంట్ మోడల్ స్కూల్లో చదువుకున్నాడు. త్రివేండ్రం విశ్వవిద్యాలయం నుంచి తత్వశాస్త్రంలో ఎం. ఏ పట్టా పుచ్చుకున్నాడు. ఆయన తండ్రి ఓ కళాశాలలో లైబ్రేరియన్ కావడంతో ప్రియదర్శన్ చిన్నప్పటి నుంచి పుస్తకాలు బాగా చదివేవాడు. కళాశాలలో చదివే రోజుల్లో ఆకాశవాణి కోసం చిన్న నాటకాలు, రూపకాలు రాసి పంపేవాడు. మలయాళ దర్శకుడు పి. వేణు సినిమాలు చూసి స్ఫూర్తి పొందేవాడు. మోహన్ లాల్, శ్రీ కుమార్ మొదలైన వారు స్నేహితులుగా ఉండేవారు. అప్పుడే మోహన్ లాల్ సినిమాల్లో ప్రవేశిస్తున్నాడు. స్నేహితులతో కలిసి సినిమాల్లో అవకాశం కోసం చెన్నై వెళ్ళాడు. మోహన్ లాల్ సహాయంతో ప్రియదర్శన్ కొన్ని సినిమాలకు రచనలో సహాయం అందించాడు. వాటిలో కొన్ని విజయం సాధించాయి. కానీ కొన్ని కారణాల వల్ల మళ్ళీ కేరళకు రావలసి వచ్చింది.

## కెరీర్
1984లో ప్రియదర్శన్ తన స్నేహితులైన సురేష్ కుమార్, సనల్ కుమార్ లతో కలిసి అప్పట్లో మలయాళంలో గిరాకీ ఉన్న నటుడైన శంకర్ సహాయంతో ఓ ప్రముఖ నిర్మాత దగ్గర ఆర్థిక సహాయం పొంది శంకర్, మోహన్ లాల్ హీరోలుగా ఓ సినిమా తీశారు. అలా 1984 లో *పూచక్కోరు మూక్కుత్తు* అనే సినిమాతో ప్రియదర్శన్ దర్శకుడయ్యాడు. అది తక్కువ బడ్జెట్ లో తీసిన ఓ హాస్య సినిమా అయినా ఆశ్చర్యకరమైన రీతిలో విజయం సాధించించి. కేరళలోని కొన్ని థియేటర్లలో వంద రోజులు ఆడింది.

అదే ఊపులో ప్రియదర్శన్ మరి కొన్ని హాస్య సినిమాలు తీసి విజయం సాధించాడు. 1988 సంవత్సరంలో ప్రియదర్శన్ అనేక విజయవంతమైన సినిమాలు రూపొందించాడు. 1991 లో అక్కినేని నాగార్జున *వందనం* అనే మలయాళ సినిమాను తెలుగులో రీమేక్ చేయమని కోరడంతో నిర్ణయం పేరుతో దాన్ని తెలుగులో తీశాడు. 1992 లో తన మలయాళ సినిమా *కిళుక్కమ్* ను హిందీ లో *ముస్కురహత్* పేరుతో హిందీలో రీమేక్ చేయడం ద్వారా బాలీవుడ్ లోకి ప్రవేశించాడు. కానీ ఆ సినిమా పరాజయం పాలైంది. 1993 లో అతను హిందీలో తీసిన *గర్దిష్* మంచి విజయం సాధించడంతో అక్కడ కూడా నిలదొక్కుకున్నాడు. 1994 లో తన రెండో తెలుగు సినిమా నందమూరి బాలకృష్ణతో గాండీవం అనే సినిమా తీశాడు. తెలుగులో ఇప్పటిదాకా ఆయన తీసిన ఆఖరు చిత్రం ఇదే.

## పురస్కారాలు

ప్రియదర్శన్, ఆయన రూపొందించిన సినిమాలు రాష్ట్ర, కేంద్ర ప్రభుత్వాల నుంచి అనేక పురస్కారాలు అందుకున్నాయి.
* 2012 - భారత ప్రభుత్వం నుంచి పద్మశ్రీ పురస్కారం.
* 2007 లో ఆయన దర్శకత్వం వహించిన కాంచీవరం సినిమాకు జాతీయ ఉత్తమ చిత్ర పురస్కారం
* 1995 లో కాలాపానీ సినిమాకు కేరళ రాష్ట్ర ఉత్తమ చిత్ర పురస్కారం

## మూలాలు

వర్గం:హిందీ సినిమా దర్శకులు
వర్గం:మలయాళ సినిమా దర్శకులు
వర్గం:1957 జననాలు
వర్గం:తెలుగు సినిమా దర్శకులు
వర్గం:తమిళ సినిమా దర్శకులు
వర్గం:పద్మశ్రీ పురస్కార గ్రహీతలు
వర్గం:కేరళ వ్యక్తులు
ఉమర్జీ అనూరాధ

**ఉమర్జీ అనూరాధ** తెలుగు సినిమా, జర్నలిజం యొక్క భారతీయ రచయిత్రి. ఆమె భారతదేశంలోని అత్యధిక సర్క్యులేషన్ గల తెలుగు సినిమా పత్రిక అయిన సితార వారపత్రికకు వెండితెర నిర్దేశకులు అనే శీర్షికను అవిరామంగా రాస్తున్నారు. ఆమె ఆలిండియా రేడియో, టెలివిజన్ ఛానళ్ళకు అనేక నాటకాలను రాసారు. ఆమె "పెళ్ళి చేసుకుందాం రా" అనే సీరియల్ ను ఈటీవీ కు, "వైశాలి" సీరియల్ ను జీ తెలుగు ఛానల్ కు, "ఘర్షణ" సీరియల్ ను ఈటీవీకి రాసారు. ఆమెకు అక్కినేని అభినందన పురస్కారం 2010లో ఉత్తమ సంభాషణా రచయితగా అందుకున్నారు. ఆమె "ఏ మాయ చేశావె" సినిమాకు సూపర్ హిట్ ఫిల్ం వీక్లీ పురస్కారం అందుకున్నారు.
## ప్రారంభ జీవితం
ఆమె మరాఠీ మాట్లాడే మాధ్వా కుటుంబంలో జన్మించింది. ఆమె మామయ్య రైల్వే స్టేషన్ మాస్టరుగా ఉన్నందున కృష్ణా జిల్లా లోని విజయవాడ, గుంటూరు జిల్లాలోని మంగళగిరి ప్రాంతాలలో విద్యాభ్యాసం చేసారు. ఆమె పాఠశాల విద్యార్థినిగా ఉన్నప్పటి నుండి పోస్టు గ్రాడ్యుయేషన్ చేసే వరకు ఆమెకు ఆసక్తి ఉన్న నాటకాలను రచన కొనసాగించారు. ఆమె తల్లిదండ్రులు వేమగంటి సుశీల, జి.నాగరాజన్. ఆమె కొంతకాలం కుప్పురావు శ్రీనివాసరావు అనే రైల్వే స్టేషన్ మాస్టర్ ఇంట్లో పెరిగారు. ఆమె తల్లి వేమగంటి సుశీల కూడా రచయిత్రి, ఆలిండియా రేడియో మద్రాసులో నటి.
## జీవితం
### జర్నలిజం
ఆమె తన భర్త శ్రీధర్ కుమార్ తో పాటు ఈనాడు దినపత్రికలో రచనలు చేస్తూ ఉద్యోగ జీవితం ప్రారంభించారు. ఆమె భర్త యొక్క స్క్రీన్ పేరు గౌతం కశ్యప్. ఆయన ఈనాడులో ఫోటో జర్నలిస్టుగా పనిచేసేవాడు. తరువాత ఆయన పి.హెచ్.డి కొరకు సినీ నిర్మాత భారతీరాజా వద్ద చేరాడు. అనూరాధ ఈనాడు దినపత్రికకు మొట్టమొదటి మహిళా స్టాఫ్ రిపోర్టరుగా గుర్తింపబడ్డారు. ఆమె ఈనాడు, తమిళనాడు ఎడిసన్ కు ఇన్‌చార్జ్ బాధ్యతలు నిర్వహించారు. తరువాత ఆమె భర్త గౌతం కశ్యప్ రామోజీ ఫిల్మ్‌సిటీలో ఉషాకిరణ్ మువీస్ కొరకు స్క్రిప్ట్ రచయితగా చేరినందున ఆమె హైదరాబాదు బదిలీపై వచ్చారు. ఆమె అనేక ఆర్టికల్స్, కాలమ్స్, వివిధ సినిమా ప్రముఖుల యొక్క చరిత్రలను ఈనాడు సినిమా పేజీలో ప్రచురించడానికి, సితార సినీ పత్రికకు వ్రాసారు. తరువాత ఆమె మహారాష్ట్రకు డెస్క్ ఇన్‌ఛార్జ్ గా పదోన్నతి పొందారు. ఆమె ముంబైలో ఈనాడు పత్రిక స్థాపించడానికి కృషిచేసారు. ఆమె ఈనాడు ముంబై ఎడిసన్ ప్రారంభ వేడుకలను పర్యవేక్షించారు. ఆమె ఈనాడు పత్రికకు స్టాఫ్ రిపోర్టరుగానూ, సినిమా డెస్క్ ఇన్‌ఛార్జ్ గానూ, మహారాష్ట్ర డెస్క్ ఇన్‌ఛార్జ్ గాను తన సేవలనందించారు.

## మూలాలు

## ఇతర లింకులు
* సినిమాలో స్త్రీలు రాయలేనిది ఏదైనా వుందంటే,ద్వంద్వార్ధం – సినీ రచయిత్రి ఉమర్జీ అనూరాధతో ముఖాముఖి 
*

వర్గం:తెలుగు రచయిత్రులు
అనిత

**అనిత** (జననం: ఏప్రిల్ 14, 1981) ఒక భారతీయ నటి, మోడల్. ఆమె తెలుగు, హిందీ, తమిళ, కన్నడ లాంటి పలు భాషల సినిమాల్లోనూ, సీరియళ్ళలోనూ నటించింది. 2001లో తేజ దర్శకత్వంలో వచ్చిన నువ్వు నేను సినిమా ద్వారా చిత్రరంగానికి పరిచయం అయింది. ఈ సినిమా పలు విభాగాల్లో నంది పురస్కారాలు అందుకుంది.

## వ్యక్తిగత జీవితం
అనిత ఏప్రిల్ 14, 1981 న ముంబై లో జన్మించింది. అక్టోబరు 14, 2013 న వ్యాపారవేత్త రోహిత్ రెడ్డిని గోవాలో వివాహం చేసుకుంది. 

## కెరీర్
అనిత 2001లో తేజ దర్శకత్వంలో వచ్చిన నువ్వు నేను సినిమా ద్వారా చిత్రరంగానికి పరిచయం అయింది. తరువాత తరుణ్ హీరోగా నటించిన నిన్నే ఇష్టపడ్డాను సినిమాలో రెండో హీరోయిన్ గా నటించింది. తొట్టిగ్యాంగ్ సినిమాలో ఒక హీరోయిన్ గా నటించింది. 2003 లో థ్రిల్లర్ సినిమా *కుచ్ తో హై* ద్వారా హిందీ సినిమా రంగంలోకి ప్రవేశించింది. కళావర్ కింగ్ సినిమాలో ఓ అతిథి నృత్యంలో కనిపించింది.

ఎవర్ యూత్, బోరో ప్లస్, సన్ సిల్క్ లాంటి ఉత్పత్తులకు ప్రచారం చేసింది.

## సినిమాలు
నువ్వునెను 

## ఫిల్మోగ్రఫీ

## మూలాలు

వర్గం:తెలుగు సినిమా నటీమణులు
వర్గం:1981 జననాలు
మట్టి ముద్ర (64 మంది కవుల కవిత్వం)

**మట్టిముద్ర** పుస్తకం తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడిన నాలుగవ పుస్తకం. తెలంగాణ రాష్ట్రంలోని 64 మంది కవుల కవితలను ఇందులో పొందుపరచడం జరిగింది. సమకాలీన 62 మంది కవుల కవిత్వంతో రూపొందించిన ’మట్టిముద్ర’ను కాళోజి నారాయణరావు జయంతి సందర్భంగా 2016, సెప్టెంబరు 9న తెలంగాణ ప్రభుత్వం రవీంద్రభారతిలో ఆవిష్కరించింది.

## సంపాదకులు - సలహా మండలి
thumb|204x204px|తెలంగాణ ప్రభుత్వ భాషా సాంస్కృతిక శాఖ ఆధ్వర్యంలో నిర్వహించబడిన కవి సమ్మేళనంలో పాల్గొన్న కవులు
2016 శ్రీ దుర్ముఖి నామ సంవత్సరం ఉగాది రోజున తెలంగాణ భాషా సాంస్కృతిక శాఖ 9మంది సాహితీవేత్తలతో కమిటీని వేసి, వారి ప్రత్యక్ష పర్యవేక్షణలో ఉగాది కవి సమ్మేళనాన్ని విజయవంతంగా నిర్వహించింది. మామిడి హరికృష్ణ సంపాదకులుగా ఉండగా... డా. ఎస్వీ సత్యనారాయణ డా. రావికంటి వసునందన్, డా. వఝల శివకుమార్, కాసుల ప్రతాపరెడ్డి, అనిశెట్టి రజిత, గోగు శ్యామల, డా. బెల్లి యాదయ్య, డా. కాంచనపల్లి, అన్వర్ వంటివారు సలహా మండలి కమిటీలో ఉన్నారు.

## మట్టి ముద్రలో రాసిన కవులు - వారి కవితలు

## మూలాలు

వర్గం:తెలుగు పుస్తకాలు
వర్గం:కవితా సంకలనాలు
వర్గం:తెలంగాణ భాషా సాంస్కృతిక శాఖ
వర్గం:కవిత్వం
అల్లరి (సినిమా)

**అల్లరి** 2002 సంవత్సరంలో రవిబాబు దర్శకత్వంలో తక్కువ బడ్జెట్ లో విడుదలై మంచి విజయం సాధించిన చిత్రం. ఈ సినిమాను తమిళంలోకి *కురుంబు* అనే పేరుతో అల్లరి నరేష్ హీరోగానే రీమేక్ చేశారు.

## కథ
రవి ఓ మధ్య తరగతి కాలేజీ కుర్రాడు. అతని తండ్రి (కోట శ్రీనివాస రావు) ఒక చిన్న వ్యాపారం చేస్తూ కుటుంబాన్ని పోషిస్తుంటాడు. డబ్బులు విషయంలో చాలా ఖచ్చితంగా ఉంటాడు. అదే అపార్టుమెంటు లో నివసించే అపర్ణ అలియాస్ అప్పు (శ్వేత అగర్వాల్) రవికి మంచి స్నేహితురాలు. చిన్నప్పటి నుంచి ఇద్దరూ కలిసి పెరగడం వలన అన్ని పనుల్లో ఒకరికొకరు సహాయం చేసుకుంటారు. ముఖ్యంగా రవికి ఎప్పుడైనా డబ్బు అవసరమైతే అపర్ణ సహాయం చేస్తూ ఉంటుంది. వాళ్ళిద్దరి మధ్య స్నేహం అలానే ఉంటుంది.

అలా ఉండగా రవికి తన పక్కింట్లోకి కొత్తగా వచ్చిన మోడరన్ అమ్మాయి రుచి (నీలాంబరి)ని చూసి ప్రేమలో పడతాడు. రుచి కూడా అతని ఆకర్షణలో పడి అతనిచేత మంచి బహుమతులు కొనిపించుకుంటూ కాలక్షేపం చేస్తుంటుంది. రవి తాను రుచితో ప్రేమలో పడ్డానని తెలుసుకుని ఎవరో రాసినట్లు ప్రేమలేఖ రాసి దాన్ని రుచికి అందజేయమని అప్పుకు ఇస్తాడు. అప్పు ఆ లెటర్ ను తెరిచి చదివి అది మరీ చిన్నపిల్లల రాతలా ఉండటంతో దాన్ని అందంగా తిరగరాసి రుచికి అందజేస్తుంది. రుచి ఆ లెటర్ని చదువుకుని తనను ఎవరో రహస్యంగా ప్రేమిస్తున్నట్లు తెలుసుకుని ఆనందిస్తుంది. ఒకరోజు రవి రుచిని కలుసుకుని ఆ ప్రేమలేఖ రాసింది తనేనని చెప్పడంతో ఇద్దరూ కలిసి చెట్టాపట్టాలేసుకుని తిరుగుతుంటారు.

రుచి చదివేసిన తర్వాత ప్రేమలేఖను జాగ్రత్తగా పెట్టకపోవడం వల్ల వాళ్ళ కుటుంబాల్లో అనేక అనుమానాలకు కారణమవుతుంది. ముఖ్యంగా రుచి నాన్నకూ (చలపతి రావు), రవి అమ్మకు మధ్య సంబంధం ఉన్నట్లు అనుమానిస్తారు. మరో వైపు తన స్నేహితుడు రవి మరో అమ్మాయిని గుడ్డిగా నమ్మి తనతో ప్రేమగా ఉండటం చూసి అపర్ణ లోలోపల బాధ పడుతూ ఉంటుంది. తాను కూడా రవిని ప్రేమిస్తున్నట్లు తెలుసుకుంటుంది. ఒకసారి రుచి తమ ఇంట్లో ఎవరూ లేని సమయంలో రవి తన ఫ్లాట్ కి వస్తే ఒక ప్రత్యేకమైన బహుమతి ఇస్తానని చెబుతుంది. తీరా రవి అక్కడికి వెళ్ళిన తర్వాత అకస్మాత్తుగా రుచి తల్లిదండ్రులు వచ్చేసరికి మరింత గందరగోళం మొదలవుతుంది. చివరికి ఏం జరిగిందో అందరూ తెలుసుకుంటారు.  చివర్లో అప్పుకు ఓ మెడికల్ కాలేజీలో సీటొచ్చి అక్కడ నుంచి వెళ్ళిపోబోతుంటుంది. అప్పుడు రవి తాను రాసిన ప్రేమలేఖను మళ్ళీ ఒకసారి చదివి నిజానికి అది రాసింది అపర్ణ అని తెలుసుకుని ఆమె తన పట్ల చూపిన ప్రేమను తెలుసుకుంటాడు. చివరికి రవి తనకి అపర్ణ పట్ల ఉన్న అభిప్రాయాన్ని నిర్మొహమాటంగా వెల్లడించడంతో అపర్ణ అతన్ని క్షమించేస్తుంది.

## తారాగణం
* రవిగా అల్లరి నరేష్
* అపర్ణగా శ్వేతా అగర్వాల్
* రవి తండ్రిగా కోట శ్రీనివాసరావు
* అపార్ట్ మెంట్ కార్యదర్శిగా తనికెళ్ళ భరణి
* చలపతి రావు
* అల్లరి సుభాషిణి
* లిఫ్టు ఆపరేటరు లక్ష్మీపతి
* కల్పనారాయ్

## పాటల జాబితా
కింగిని మింగిని , రచన:సిరివెన్నెల సీతారామశాస్త్రి, గానం. చిన్మయి శ్రీపాద, సురేష్ పీటర్, అపర్ణ

రాపోదాం , రచన: సిరివెన్నెల సీతారామశాస్త్రి, గానం.అపర్ణ , దేవన్

అత్తయ్యో మావయ్యో , రచన: సిరివెన్నెల సీతారామశాస్త్రి,గానం.మనో, గ్రేస్ కరుణాస్

నరం నరం, రచన:సిరివెన్నెల సీతారామశాస్త్రి, గానం.శ్రీనివాస్, అపర్ణ

ఓ ముద్దిస్తావ , రచన:సిరివెన్నెల సీతారామశాస్త్రి, గానం.రవివర్మ , లావణ్య.

## మూలాలు

వర్గం:రవిబాబు నటించిన సినిమాలు
వర్గం:తనికెళ్ళ భరణి సినిమాలు
వర్గం:కోట శ్రీనివాసరావు నటించిన సినిమాలు
వర్గం:అల్లరి నరేష్ నటించిన సినిమాలు
వర్గం:చలపతి రావు నటించిన సినిమాలు
వర్గం:తెలుగు హాస్య సినిమాలు
వర్గం:హాస్య భరితమైన సినిమాలు
శీను వాసంతి లక్ష్మి

**శీను వాసంతి లక్ష్మి** 2004 లో ఆర్. పి. పట్నాయక్ హీరోగా వచ్చిన ప్రయోగాత్మక చిత్రం. ఈ సినిమాకు ఆది మూలం *వాసంతియుం లక్ష్మియుం పిన్నే నిజానుం* అనే మలయాళ సినిమా. ఇదే సినిమా తమిళంలో కూడా విక్రం హీరోగా *కాశీ* అనే పేరుతో రీమేక్ చేయబడింది. ఈ సినిమాలో కథా నాయకుడు అంధుడైన ఓ గాయకుడు.

## కథ
చుట్టూరా కొండలు, పచ్చదనం, సెలయేళ్ళ మధ్య ఓ అందమైన పల్లెటూరు. నది ఒడ్డునే ఓ గుడిసె. అందులో శీను (ఆర్. పి. పట్నాయక్), తండ్రి (నూతన్ ప్రసాద్), తల్లి, చెల్లెలు వాసంతి (ప్రియ) తో కలిసి నివసిస్తుంటాడు. శీను పుట్టుకతోనే అంధుడు. కానీ అతనికి అద్భుతమైన గాత్రం ఉంటుంది. వీధుల్లో, రోడ్డు పక్కన పాటలు పాడుకుంటూ తన కుటుంబాన్ని పోషిస్తుంటాడు. తండ్రి మాత్రం అతని అంధత్వాన్ని ఎప్పుడూ హేళన చేస్తుంటాడు. వాళ్ళ ఇంటి పక్కనే మాటలు రాని ఓ అమ్మాయి లక్ష్మి (నవనీత్ కౌర్) శీనును ఆరాధిస్తుంటుంది.

గ్రామంలో పెద్ద మనిషి అయిన అప్పలనాయుడు (ప్రకాష్ రాజ్), ఓ మంత్రి కొడుకును, అతని భార్యను వెంటబెట్టుకుని ఆటవిడుపు కోసం ఆ గ్రామానికి వస్తాడు. అప్పల నాయుడంటే ఆ గ్రామంలో శీనుతో సహా అందరికీ మంచి గౌరవం ఉంటుంది. శీను తల్లి కూడా వాళ్ళ భవంతిలోనే పనిమనిషిగా ఉంటుంది. అప్పలనాయుడు సాయంతో శీను ఓ కంటి వైద్యుణ్ణి కలిసి తనకు ఓ దాత, ధనం సమకూరితే తనకు చూపు వస్తుందని తెలుసుకుంటాడు. అప్పలనాయుడు శస్త్రచికిత్సకు కావలసిన ధనసహాయం చేయడానికి ముందుకు వస్తాడు. లక్ష్మి తన అమాయకత్వంతో తన ఒక కంటిని దానం చేయడానికి సిద్ధ పడుతుంది.

ఓ రోజు అప్పల నాయుడు, మంత్రి కొడుకు వాసంతి, లక్ష్మిని చూసి తమ భవనంలోకి పిలిచి వారిమీద అత్యాచారం చేస్తారు. కానీ వారు ఆ విషయం బయటికి చెబితే శీను ఆపరేషన్ ఆగిపోతుందని ఎవరికీ చెప్పరు. శీను కోసం జరిగిందంతా మరిచిపోయి మామూలుగా ఉండటానికి ప్రయత్నిస్తుంటారు. ఇది అవకాశంగా తీసుకున్న నాయుడు, మంత్రి కొడుకు వారిని మళ్ళీ బంగళాకు రమ్మని ఒత్తిడి చేస్తుంటారు. ఈ విషయాలేమీ తెలియని శీను నాయుడిని గుడ్డిగా నమ్ముతూ తన చెల్లెలి పెళ్ళి కూడా నిర్ణయిస్తాడు.  చివరికి శీను అప్పలనాయుడు మోసాన్ని తెలుసుకుంటాడా, తెలుసుకుని ఏం చేస్తాడన్నది మిగతా కథ.

## తారాగణం
* శీనుగా ఆర్. పి. పట్నాయక్
* వాసంతిగా ప్రియ
* రాజన్నగా గిరిబాబు
* లక్ష్మిగా నవనీత్ కౌర్
* అప్పలనాయుడుగా ప్రకాష్ రాజ్
* శీను తండ్రిగా నూతన్ ప్రసాద్
* రాధిక చౌదరి
* రఘుబాబు
* సునీల్

## పాటలు

## మూలాలు

## బయటి లింకులు
* యూట్యూబులో శీను వాసంతి లక్ష్మి సినిమా

వర్గం:తెలుగు ప్రేమకథా సినిమాలు
వర్గం:ఆర్. పి. పట్నాయక్ సినిమాలు
వర్గం:ప్రకాష్ రాజ్ నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:2004 తెలుగు సినిమాలు